**Приложение №1**

**ТЕХНИЧЕСКА СПЕЦИФИКАЦИЯ**

1. **Предмет на договора**

Предмет на договора са технически прегледи и сервизно обслужване на оборудване за работа на височина и транспортиране и издигане на товари, в зависимост от обособената позиция, за която се отнася, а именно:

* 1. Обособена позиция 1: „Технически прегледи и сервизно обслужване на оборудване за работа на височина: професионални преносими стълби, мобилни скелета и работни платформи“;
  2. Обособена позиция 2: „Технически прегледи и сервизно обслужване на оборудване за транспортиране и издигане на товари: палетни колички и платформи.

1. **Изисквания към услугите по обособена позиция 1**: 
   1. **Списък на оборудването за работа на височина: професионални преносими стълби, мобилни скелета и работни платформи:**

|  |  |  |  |  |
| --- | --- | --- | --- | --- |
| **№** | **Наименование на оборудване** | **Производител** | **Брой оборудване** | **Брой прегледи за 1 година** |
| 1 | Професионални преносими стълби\* | Mining LTD | 64 | 1 |
| 2 | Мобилни скелета | Mining LTD | 1 | 1 |
| 3 | Работни платформи | Mining LTD | 1 | 1 |

\*Пълен списък / регистър на професионалните преносими стълби се предоставя на Изпълнителя от страна на Възложителя до 1 (една) седмица след сключване на договор.

* 1. **Локации на Възложителя**

|  |  |  |
| --- | --- | --- |
| **№ по ред** | **Локации на Възложителя** | **Адрес на локацията** |
| 1 | СПСОВ Кубратово | гр. София, кв. Бенковски |
| 2 | Централен офис | гр. София, р-н Красно село, Бизнес Център Интерпред Цар Борис, бул. „Цар Борис III" № 159, ет.2, 3 |
| 3 | ПСПВ Бистрица | гр. София, кв. Бункера, ул. „Хотнишки водопад“ № 2 |
| 4 | Военна рампа | гр. София, бул. „Илиянци“ № 17 |
| 5 | Баталова воденица | гр. София , бул. „инж. Иван Иванов“ № 67 |

* 1. **Изпълнителят се задължава да извършва услугите, предмет на договора, в съответствие с изискванията на следните нормативни документи и стандарти:**
* НАРЕДБА № 7 ОТ 23 СЕПТЕМВРИ 1999 Г. ЗА МИНИМАЛНИТЕ ИЗИСКВАНИЯ ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД НА РАБОТНИТЕ МЕСТА И ПРИ ИЗПОЛЗВАНЕ НА РАБОТНОТО ОБОРУДВАНЕ;
* Директива 2001/45/ЕО на ЕП и на Съвета от 27 юни 2001 година за изменение на Директива 89/655/ЕИО (директивата за безопасно използване на работното оборудване);
* Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* НАРЕДБА № 3 за ползване на преносими стълби;
* Глава шеста, Раздел III на Наредба 7/1999 г. „Специфични изисквания при използването на стълбите“;
* БДС EN 131-1:2015+А1:2020 или еквивалент - Стълби. Част 1: Термини, видове, функционални размери;
* БДС EN 131-2:2010+A2:2017 или еквивалент - Стълби. Част 2: Изисквания, изпитване, маркировка;
* БДС EN 131-3:2018 или еквивалент - Стълби. Част 3: Маркиране и Инструкции за потребителя;
* БДС EN 131-4:2020 или еквивалент - Стълби. Част 4: Единични или съставни стълби с шарнирно свързване;
* БДС EN 131-6:2019 Стълби. Част 6: Телескопични стълби, или еквивалент;
* БДС EN 131-7:2014 или еквивалент - Стълби. Част 7: Преносими стълби с платформи.
  1. **Техническите прегледи на оборудването за работа на височина включват:**
     1. Основни прегледи –извършват се от техническо лице, на определен период (една година или по-кратък в зависимост от вида на стълбата), и включват преглед на всички елементи, проверка на степента на износване на стъпалата, преглед на заварките, проверка за наличие на кородирани елементи и ръжда и изпитване с товар на огъване (по изпитателна схема на съответния стандарт или технически условия).
     2. Прегледите се извършват по писмена заявка от страна на Възложителя, изпратена по имейл;
     3. Възложителят си запазва правото при необходимост да включва допълнителни проверки на оборудването за работа на височина;
     4. В рамките на 3 работни дни след прегледа, Изпълнителят може писмено да аргументира, чрез изпращане по имейл до Възложителя, предложение за ремонт на оборудването.
  2. **Протоколи от изпитвания и маркировки:**
     1. След всеки преглед Изпълнителят издава протокол за състоянието на оборудването, в който се описват и частите, подлежащи на смяна. Задължителните реквизити за протокола са – номер на протокола, модел на провереното оборудване, заводски номер, инвентарен номер от „Софийска вода“ АД, отдела, на когото принадлежи, проверени компоненти, вид на проверката, срок на валидност на проверката, заключение за годност, дата на проверка, извършил проверката. Протоколът може да съдържа и друга информация по преценка на Изпълнителя;
     2. След всяка проверка Изпълнителят поставя стикeр върху оборудването.
  3. **Ремонтът на оборудването за работа на височина включва:**
     1. Подмяна на части на оборудването, описани в Ценова таблица № 2 от Раздел Б:Цени и данни;
     2. Ремонтът се извършва на база информация от производителя за приблизителния експлоатационен живот на частите, след дефектиране и/ или при доказана необходимост по време на проверката;
     3. Ремонтът се извършва след писмено потвърждение от страна на Възложителя, изпратено по имейл.
     4. В случай че в срока на договора бъде преустановено производството на стока по Ценова таблица № 2 и същевременно тази стока престане да бъде предлагана на пазара, съответната стока следва да бъде заменена със стока с еквивалентни или по-добри характеристики, отговаряща на изискванията на Договора и предварително одобрена от Контролиращия служител, с цена не по-висока от цената на стоката, отпаднала от производство.
     5. В случаите по предходната точка Изпълнителят уведомява писмено (по имейл) контролиращия служител за отпадналата от производство и непредлагана на пазара стока, като прилага съответните писмени доказателства за това, и представя на контролиращия служител за одобрение писмено предложение за замяна със стока с еквиваленти или по-добри характеристики, съгласно посоченото предходния член.
     6. Възложителят си запазва правото, при необходимост да поръчва части на оборудването, невключени в Ценова таблица № 2, потребността за които е възникнала след обявяването на поръчката, съгласно актуалните към момента на поръчването им цени, с включен процент отстъпка по Ценова таблица № 3, на стойност до 5 % от стойността на Договора.
  4. **Протоколи от ремонти:**
     1. Предаването и приемането на оборудването за ремонт се извършва посредством приемо-предавателен протокол
     2. Фабричните номера на вложените части се вписват в приемо-предавателните протоколи
     3. При констатирани несъответствия на средствата за работа на височина, се издава протокол за бракуване.
  5. **Изисквания свързани със сигурността:**

Доставчикът се задължава, в срок до 10 работни дни след подписване на договора, да представи на основание Постановление №181 от 20.07.2009 г. на МС и във връзка с чл.4, ал.4 от ЗДАНС и чл.40 т.2 от ППЗДАНС необходимия комплект документи за лицата, които ще работят на обекта, с цел издаване на разрешение за достъп до стратегическите обекти и зони от състава на „Софийска вода" АД. Документите се предоставят на контролиращия служител по договора, при което се подписва приемо-предавателен протокол. Те трябва да бъдат оригинали или заверени копия „Вярно с оригинала", подпис и печат на Доставчика.

Преди започване на изпълнението, Доставчикът следва да представи и списък с регистрационните номера на превозните средства и механизация, необходими за изпълнение на договора, за които трябва да бъде осигурен достъп до обектите.

Необходимият комплект документи за лицата, които ще работят на обектите, с цел издаване на разрешение за достъп до стратегическите обекти и зони от състава на „Софийска вода" АД", на основание Постановление №181 от 20.07.2009 г. на МС и във връзка с чл.4, ал.4 от ЗДАНС и чл.40 т.2, чл.44, ал.1 от ППЗДАНС се получават от контролиращия служител по договора и са както следва:

a) Свидетелство за съдимост;

b) Медицинска справка от Център за психично здраве, че лицето не се води на диспансерен отчет;

c) Служебна бележка от органите на прокуратурата или НСлС за липса на водени досъдебни или съдебни производства (бул. „Д-р Г.М. Димитров" № 42, София);

d) Попълнен въпросник-Приложение № 6 от „Правилника за прилагане на закона за ДАНС" (по образец).

В случай че лица, които ще работят на обекта, притежават валидно разрешение за достъп от ДАНС до други стратегически обекти и зони в страната и то е с валидност, покриваща срока на договора със „Софийска вода" АД, то няма пречка на контролиращия служител да бъде предоставено заверено копие на това разрешение.

1. **Изисквания към услугите по обособена позиция 2**:
   1. **Списък на оборудването за транспортиране и издигане на товари: палетни колички и платформи:**

|  |  |  |  |  |
| --- | --- | --- | --- | --- |
| **№ по ред** | **Наименование на оборудване** | **Производител/модел** | **Брой оборудване** | **Брой прегледи за 1 година** |
| 1 | Палетни колички с ръчно управление | OSAKA модел HLD 1000 kg / 800mm; | 1 | 1 |
| 2 | Палетни колички с ръчно управление | ГАРАНТ модел TKAS 25 | 1 | 1 |
| 3 | Палетни колички с ръчно управление | ГАРАНТ модел ТК 3.0 | 1 | 1 |
| 4 | Палетни колички с ръчно управление | ГАРАНТ модел ТКЗ -1 | 1 | 1 |
| 5 | Електрически палетни колички | OSAKA модел CBD15-A2MC1 | 2 | 1 |
| 6 | Електрически палетни колички | MITSUBISHI модел PBPL15MPTP | 2 | 1 |
| 7 | Работна платформа с кош | WB1010N 0.25 t | 1 | 1 |

**\***Пълен списък / регистър на оборудването за транспортиране и издигане на товари се предоставя на Изпълнителя от страна на Възложителя до 1 (една) седмица след сключване на договор.

* 1. **Локации на Възложителя:**

|  |  |  |
| --- | --- | --- |
| **№ по ред** | **Локации на Възложителя** | **Адрес на локацията** |
| 1 | СПСОВ Кубратово | гр. София, кв. Бенковски |
| 2 | Военна рампа | гр. София, бул. „Илиянци“ № 17 |

* 1. **Изпълнителят се задължава да извършва услугите, предмет на договора, в съответствие с изискванията на следните нормативни документи и стандарти:**
* НАРЕДБА № 10 ОТ 7 ДЕКЕМВРИ 2004 Г. ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД ПРИ РАБОТА С ЕЛЕКТРОКАРИ И МОТОКАРИ;
* БДС EN ISO 3691-1:2015/А1:2020 Индустриални кари. Изисквания за безопасност и проверка.
  1. **Техническите прегледи на оборудването за транспортиране и издигане на товари: палетни колички и платформи, включват:**
     1. Основни прегледи – извършват се от техническо лице, на определен период (една година), и включват преглед на всички елементи, проверка на степента на износване, преглед на заварките, проверка за наличие на кородирани елементи и ръжда, проверка на блок за управление и други (по изпитателна схема на съответния стандарт, технически условия и изисквания на процедура от производител).
     2. Прегледите се извършват по писмена заявка от Възложителя, изпратена по имейл.
     3. Възложителят си запазва правото при необходимост да включва допълнителни проверки на оборудването за транспортиране и издигане на товари;
     4. В рамките на 3 работни дни след прегледа, Изпълнителят може писмено да аргументира, чрез изпращане по имейл до Възложителя, предложение за ремонт на оборудването.
  2. **Протоколи от изпитвания и маркировки:**
     1. След всеки преглед Изпълнителят издава протокол за състоянието на оборудването, в който се описват и частите, подлежащи на смяна. Задължителните реквизити за протокола са – номер на протокола, модел на провереното оборудване, заводски номер, инвентарен номер от „Софийска вода“ АД, отдела, на когото принадлежи, проверени компоненти, вид на проверката, срок на валидност на проверката, заключение за годност, дата на проверка, извършил проверката. Протоколът може да съдържа и друга информация по преценка на Изпълнителя;
     2. След всяка проверка Изпълнителят поставя стикeр върху оборудването.
  3. **Ремонтът на оборудването за транспортиране и издигане на товари включва:**
     1. Подмяна на части на оборудването, описани в Ценова таблица № 2 от Раздел Б:Цени и данни;
     2. Ремонтът се извършва на база информация от производителя за приблизителния експлоатационен живот на частите, след дефектиране и/ или при доказана необходимост по време на проверката или при аварийна ситуация;
     3. Ремонтът се извършва след писмено потвърждение от страна на Възложителя, изпратено по имейл.
     4. В случай че в срока на договора бъде преустановено производството на стока по Ценова таблица № 2 и същевременно тази стока престане да бъде предлагана на пазара, съответната стока следва да бъде заменена със стока с еквивалентни или по-добри характеристики, отговаряща на изискванията на Договора и предварително одобрена от Контролиращия служител, с цена не по-висока от цената на стоката, отпаднала от производство.
     5. В случаите по предходната точка, Изпълнителят уведомява писмено контролиращия служител за отпадналата от производство и непредлагана на пазара стока, като прилага съответните писмени доказателства за това, и представя на контролиращия служител за одобрение писмено предложение за замяна със стока с еквиваленти или по-добри характеристики, съгласно посоченото предходния член.
     6. Възложителят си запазва правото, при необходимост да поръчва части на оборудването, невключени в Ценова таблица № 2, потребността за които е възникнала след обявяването на поръчката, съгласно актуалните към момента на поръчването им цени, с включен процент отстъпка по Ценова таблица № 3, на стойност до 5 % от стойността на Договора.
  4. **Протоколи от ремонти:**
     1. Предаването и приемането на оборудването за ремонт се извършва посредством приемо-предавателен протокол;
     2. Фабричните номера на вложените части се вписват в приемо-предавателните протоколи;
     3. При констатирани несъответствия на средствата за транспортиране и издигане на товари се издава протокол за бракуване.

1. **Максимални срокове за изпълнение на дейностите, предмет на договора, и за двете обособени позиции са, както следва:**
   1. Технически прегледи на оборудване – до 2 работни дни, считано от датата на писмената заявка, изпратена по имейл от Възложителя към Изпълнителя;
   2. Ремонт/ смяна на части – до 5 работни дни, считано от датата на писменото потвърждение, изпратено по имейл от Възложителя към Изпълнителя;
   3. При невъзможност за проверка на устройствата на територията на Р България и извършването ѝ в друга държава – до 15 работни дни, считано от датата на писмената заявка, изпратена по имейл от Възложителя към Изпълнителя.
2. **Гаранционен срок**
   1. **Минималните гаранционни срокове и за двете обособени позиции, са както следва:**
      1. Проверка на оборудване - 12 месеца, считано от датата на извършената проверка, удостоверено с приемо-предавателен протокол;
      2. Гаранционен срок на всяка вложена резервна част – 12 месеца, считано от датата на извършения ремонт, удостоверено с приемо-предавателен протокол. В този срок Изпълнителят гарантира, че ако подменената част дефектира поради производствен дефект, той се задължава за своя сметка да ремонтира оборудването, както и да отстрани всякакви повреди, настъпили в резултат на дефектирането на резервната част;
      3. В случай на повреда, възникнала в резултат на лошо качество на извършен ремонт или на вложените части, разходите за ремонта са за сметка на Изпълнителя.
3. **Други изисквания:**
   1. При сервизното обслужване на оборудването, предмет на договора, Изпълнителят осигурява квалифициран персонал;
   2. В случай на промяна на лицата (персонала), ангажирани с изпълнението на дейностите по договора, посочени в представения от Изпълнителя списък в хода на процедурата, то той предварително писмено (по имейл) уведомява Възложителя за това обстоятелство. Към уведомлението Изпълнителят прилага нов списък, съдържащ следната информация за новите лица: име и фамилия на съответния сервизен специалист, както и образование (специалност), професионална квалификация (завършено обучение, курсове и др.);
   3. Констативните протоколи и сервизните отчети от проверките и ремонтите се предоставят на Контролиращия служител по договора;
   4. Копия на всички протоколи от проверки се изпращат по имейл или лично до Контролиращия служител по договора.